b"\n_START_ARTICLE_\nRegufi aintiaeri de la pla\xc3\xa7a de la Vila\n_START_SECTION_\nDescripci\xc3\xb3\n_START_PARAGRAPH_\nGaleria amb volta semicircular recoberta de totxo, constru\xc3\xafda l'any 1938, com a refugi antiaeri. T\xc3\xa9 una llargada total de 35.3 m, dels que 8.70 corresponen a les escales d'acc\xc3\xa9s i 26.6 a la galeria. La seva amplada oscil\xc2\xb7la entre 1.20 -1.25 m, i l'al\xc3\xa7ada entre 1.70 - 2.00m. Es troba a una profunditat m\xc3\xa0xima de 8 m i s'hi accedeix per una escala de 27 graons de 18 cm d'al\xc3\xa7ada i 30 de profunditat, feta de maons. Per altra banda, a l'interior del refugi, encara s'hi poden veure tres accessos, actualment tapiats, amb l'entrada situada a l'interior de tres cases ve\xc3\xafnes: cal Morales, cal Vial i cal Canta (pla\xc3\xa7a de la Vila, 23, 36 i 30). El primer acc\xc3\xa9s est\xc3\xa0 situat a la dreta de l'\xc3\xbaltim gra\xc3\xb3 de l'escala, i els dos seg\xc3\xbcents, a la part esquerre de la galeria. Poc abans d'arribar al final, i tamb\xc3\xa9 a l'esquerra, es pot veure una gruta de forma el\xc2\xb7l\xc3\xadptica parcialment tapiada. El refugi, segons informacions orals, tenia una segona entrada i sortida, entre cal Xic i cal Batllevell (pla\xc3\xa7a de la Vila, 28 i 22), per\xc3\xb2 aix\xc3\xb2 de moment no s'ha pogut comprovar. La galeria finalitza en un tal\xc3\xbas de terres. El dia 15 de mar\xc3\xa7 de 1990, en ocasi\xc3\xb3 de les obres de pavimentaci\xc3\xb3 de la pla\xc3\xa7a de la Vila, es va descobrir l'entrada del refugi, la qual havia estat oculta des del final de la Guerra Civil."